als_Latn dik_Latn ron_Latn
Dita e Pavarësisë dhe Dita Nderkombetare e Gjuhes Amtare festohet me fëmijët kosovarë në Trieste
Trieste 18 Shkurt 2015
Në kuadër të festimit të Ditës së Pavarësisë së Kosovës me diasporën kosovare në veri të Italisë si dhe per ta shenuar Diten Nderkombtare te Gjuhes Amtare, Ambasadorja e Kosovës në Itali, Znj. Bukurije Gjonbalaj, vizitoi shkollën fillore "Ricreatorio Giglio Padovan" në Trieste ne kuader te ciles eshte Shkolla Shqipe "Naim Frasheri" e dedikuar për vijim të mësimit plotësues në gjuhë shqipe për fëmijët shqipfolës nga Kosova, Shqipëria, Presheva, Mali i Zi dhe Maqedonia.
Ambasadorja fillimisht u takua me zyrtarët e bashkisë së Triestes, Drejtoreshën e Departamentit për Kulturë znj. Antonella Grim dhe bashkëpunëtoren znj. Michela Dandri si dhe me mesuesen e gjuhes shqipe znj. Irena Alushani. Pas falenderimit dhe potencimit të rëndësisë së mësimit në gjuhën amtare si edhe interesimit dhe përkushtimit të qeverisë për përkrahje nga ana e Ambasadores Gjonbalaj, zyrtarët e bashkisë së Triestes e informuan Ambasadoren Gjonbalaj për integrimin e suksesshëm dhe të kënaqshëm të komunitetit kosovar për të cilin kontribuon edhe bashkia e Triestes me përkrahje të projekteve të mësimit në gjuhë amtare dhe organizim të manifestimeve kulturore përkatëse. Mirëpo më tepër duhet bërë dhe për këtë duhen të angazhohen Ministria e diasporës dhe institucionet e tjera të të dyja vendeve.
Më pas Ambasadorja u takua në klasë, bashke me mesuesen e gjuhes shqipe znj. Irena Alishani, fëmijët te clet vijojnë mësimin plotësues në gjuhën shqipe si dhe me prindërit të cilët e informuan atë për shqetësimet dhe problemet e komunitetit kosovar. Bashkatdhetaret vegjel per te pranishmit performuan një program me këngë dhe recitime për nder të Ditës së Pavarësisë.
Pas programit Ambasadorja Gjonbalaj u shpërndau nxënësvë fletore pune dhe libra të ndryshëm të dërguar nga Ministria e Diasporës
als_Latn als_Latn als_Latn als_Latn als_Latn als_Latn